PATVIRTINTA

Direktoriaus 2024 m. rugpjūčio 27 d. įsakymu Nr.V2-71

 **MOKINIO PADĖJĖJO PAREIGYBĖS APRAŠYMAS**

**I SKYRIUS PAREIGYBĖ**

1. Druskininkų „Atgimimo“ mokyklos (toliau – Mokykla) Mokinio padėjėjo pareigybė yra priskiriama kvalifikuotų darbuotojų grupei.

2. Pareigybės lygis – C.

3. Pareigybės paskirtis – teikti pagalbą mokiniams, didinant ugdymosi prieinamumą ir mokinio savarankiškumą.

4. Mokinio padėjėjas yra tiesiogiai pavaldus direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokinio padėjėjas turi atitikti bent 1 iš šių reikalavimų:

5.1. būti įgijęs ne žemesnį nei vidurinį išsilavinimą. Šis asmuo per 2 metus nuo darbo mokinio padėjėju pradžios turi išklausyti ne mažiau nei 16 valandų mokymus dėl darbo su specialiųjų ugdymosi poreikių turinčiais mokiniais;

5.2. turėti pedagogo kvalifikaciją. Šis asmuo per 2 metus nuo darbo mokinio padėjėju pradžios turi išklausyti ne mažiau nei 8 valandų mokymus dėl darbo su specialiųjų ugdymosi poreikių turinčiais mokiniais;

5.3. turėti pedagogo padėjėjo kvalifikaciją.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Mokinio padėjėjas vykdo šias funkcijas:

6.1. padeda mokiniui ar (ir) mokinių grupei atlikti su savitarna, savitvarka ir maitinimusi susijusias veiklas;

6.2. padeda mokiniui įsitraukti į ugdomąsias veiklas, dalyvauja ugdymo procese, pasiruošia pamokai reikiamas priemones, teikia pagalbą pertraukų tarp pamokų metu ir t. t.;

6.3. padeda orientuotis aplinkoje, judėti;

6.4. prireikus palydi mokinį į specialios paskirties erdves, jose užtikrina jo saugumą;

6.5. perskaito tekstą ir (ar) padeda konspektuoti;

6.6. padeda naudotis ugdymui skirtomis techninės pagalbos priemonėmis pagal mokytojo ar švietimo pagalbos specialisto pateiktą instrukciją, padeda mokytojui jas paruošti;

6.7. konsultuojasi su mokyklos vaiko gerovės komisija, mokytoju, švietimo pagalbos specialistu dėl taikytinų veiksmų, kurie padėtų mokiniui įsitraukti į ugdymo procesą ir jame dalyvauti;

6.8. vykdo švietimo pagalbos ir kitų specialistų rekomendacijas, instrukcijas, kurios yra nurodytos individualaus ugdymo plane;

6.9. padeda mokiniui elgtis socialiai priimtinu būdu, išvengti elgesio, kuris neatitinka socialinio, kultūrinio, situacinio ar fizinės aplinkos, kurioje jis vyksta, konteksto bei gali būti laikomas neįprastu, netinkamu arba trikdančiu dėl aplinkos, kurioje jis pasireiškia, (toliau – konteksto neatitinkantis elgesys) pasireiškimų, veikiant tiksliai pagal išankstinius susitarimus, pasireiškus konteksto neatitinkančiam elgesiui, padeda sustabdyti jį arba pasišalinti iš elgesį išprovokavusios aplinkos, teikia informaciją po konteksto neatitinkančio elgesio pasireiškimo, aptariant taikytų veiksmų efektyvumą su švietimo pagalbą teikiančiais specialistais;

6.10. pagal kompetenciją dalyvauja individualaus ugdymo plano įgyvendinimo aptarimuose;

6.11. bendradarbiauja su mokytojais, kitais švietimo pagalbą teikiančiais specialistais;

6.12. dalyvauja nacionaliniuose mokymosi pasiekimų patikrinimuose, pagrindinio ugdymo pasiekimų patikrinimuose, kuriuose dalyvauja mokinys, kuriam teikiama pagalba, juose vykdo pedagoginės psichologinės tarnybos rekomendacijas;

6.13. vadovaujantis švietimo pagalbos specialistų rekomendacijomis padeda mokiniui integruotis į mokyklos bendruomenę, palaiko draugystę su bendraamžiais, skatina bendravimą ir bendradarbiavimą;

6.14. padeda įgyvendinti savirūpos planą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_